CELEX: 32009R1173
Language: ro
Date: 2009-11-30 00:00:00
Title: Regulamentul (CE) nr. 1173/2009 al Comisiei din 30 noiembrie 2009 de desemnare a centrelor de intervenție pentru grâu dur și orez

1.12.2009   
            
            
               RO
            
            
               Jurnalul Oficial al Uniunii Europene
            
            
               L 314/48
            
         
      REGULAMENTUL (CE) NR. 1173/2009 AL COMISIEI
   
   din 30 noiembrie 2009
   de desemnare a centrelor de intervenție pentru grâu dur și orez
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 41 coroborat cu articolul 4,
   întrucât:
   
               (1)
            
            
               Comisia trebuie să desemneze centrele de intervenție din statele membre care îndeplinesc condițiile minime stabilite la articolul 2 din Regulamentul (CE) nr. 670/2009 din 24 iulie 2009 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește intervenția publică prin intermediul licitațiilor pentru achiziționarea grâului dur sau a orezului nedecorticat (2).
            
         
               (2)
            
            
               Conform articolului 23 alineatul (1) din Regulamentul (CE) nr. 670/2009, statele membre au transmis serviciilor Comisiei lista centrelor de intervenție în vederea desemnării efective a acestora și lista spațiilor de stocare aferente acestor centre pe care le-au autorizat ca îndeplinind condițiile minime prevăzute de reglementările comunitare.
            
         
               (3)
            
            
               În scopul de a asigura buna funcționare a schemei de intervenție publică, Comisia trebuie să desemneze centrele de intervenție în funcție de situarea lor geografică și să publice lista spațiilor de stocare aferente acestora, împreună cu toate informațiile necesare operatorilor vizați de intervenția publică.
            
         
               (4)
            
            
               Ținând seama de modificările frecvente care pot apărea în acest sens și în scopul asigurării unei bune gestionări a intervenției, Comisia trebuie să actualizeze constant aceste informații puse la dispoziția utilizatorilor și să prevadă în acest sens o primă publicare a datelor detaliate din lista spațiilor de stocare în Jurnalul Oficial al Uniunii Europene (seria C) și, ulterior, o actualizare a acestor informații, în conformitate cu articolul 23 alineatul (3) din Regulamentul (CE) nr. 670/2009, prin mijloace tehnice adecvate, prin intermediul sistemelor de informare instituite de Comisie, inclusiv prin publicarea pe internet.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Centrele de intervenție menționate la articolul 2 din Regulamentul (CE) nr. 670/2009 sunt desemnate în anexa la prezentul regulament.
   Adresele spațiilor de stocare aferente fiecărui centru de intervenție și informațiile detaliate cu privire la aceste spații și la centrele de intervenție se aduc la cunoștința utilizatorilor prin intermediul unei comunicării a Comisiei, publicate în Jurnalul Oficial al Uniunii Europene (seria C).
   Modificările și actualizarea acestor informații se efectuează în conformitate cu articolul 23 alineatul (3) din Regulamentul (CE) nr. 670/2009.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 noiembrie 2009.
      
         
            Pentru Comisie
         
         Mariann Fischer BOEL
         
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 194, 25.7.2009, p. 22.
   
      ANEXĂ
      
         A:   Centre de intervenție pentru grâu dur
      
      GRECIA
      Θράκη
      Ανατολική Μακεδονία
      Κεντρική Μακεδονία
      Κεντρική Ελλάδα
      Στερεά Ελλάδα
      SPANIA
      Cadiz
      Cordoba
      Sevilla
      Huesca
      Teruel
      Zaragoza
      Burgos
      Palencia
      Salamanca
      Soria
      Valladolid
      Zamora
      Albacete
      Ciudad real
      Cuenca
      Guadalajara
      Badajoz
      Caceres
      Navarra
      FRANȚA
      Le Pouzin
      Castelnaudary
      Angouleme
      Moulins-sur-Yevre
      Orgeres en Beauce
      Saint Sauveur
      Toury
      Voves
      Fourques
      Aigues-Mortes
      Baziege
      Lespinasse
      Sainte Christie
      L’Isle Jourdain
      Sete
      Issoudun
      La Ville aux Dames
      Mer
      Artenay
      La Creche
      Lavaur
      Beaumont de Lomagne
      Fontenay le Comte
      PORTUGALIA
      Beja
      
         B:   Centre de intervenție pentru orez
      
      BULGARIA
      Plovdiv
      GRECIA
      Κεντρική Ελλάδα
      Μακεδονία
      SPANIA
      Cadiz
      Cordoba
      Sevilla
      Zaragoza
      Albacete
      Ciudad Real
      Cuenca
      Lerida
      Badajoz
      Caceres
      Navarra
      FRANȚA
      Arles
      Fourques
      Aigues-Mortes
      ITALIA
      Piemonte
      PORTUGALIA
      Beja